b'\n_START_ARTICLE_\nSergio Busquets\n_START_SECTION_\nBarcelona\n_START_PARAGRAPH_\nPada 13 September 2008, Busquets bermain pada perlawanan pertamanya di La Liga menentang Racing de Santander, seri 1-1. Pada 22 Oktober 2008, ketika perlawanan Liga Juara-Juara Barcelona menentang FC Basel, beliau menjaringkan gol kedua Barca pada minit ke-15 pada perlawanan peringkat kumpulan. _NEWLINE_Pada 22 Disember 2008, Busquets melanjutkan kontraknya sehingga 2013 dengan bayaran \xe2\x82\xac80 juta. Pada 7 Mac 2009, beliau menjaringkan gol liga pertamanya ketika menang 2-0 ke atas Athletic Bilbao. _NEWLINE_Pada 27 Januari 2011, beliau melanjutkan kontraknya sehingga 2015 dengan bayaran \xe2\x82\xac150 juta. Pada 8 Mac, beliau menjaringkan gol sendiri ketika menentang Arsenal pada perlawanan pusingan 16 Liga Juara-Juara dan keputusan seri 1-1 (Barcelona menang 3-1 secara agregat)._NEWLINE_Pada 16 Julai 2013, ketika meraikan hari ulang tahunnya ke-25, Busquets bersetuju untuk melanjutkan kontraknya sehingga 2018. Pada 1 Ogos 2014, selepas persaraan Carles Puyol dan atas permintaan Puyol, Busquets diberi jersi nombor 5 pada kempen 2014-15.\n_START_SECTION_\nKerjaya antarabangsa\n_START_PARAGRAPH_\nPada 11 Februari 2009, Busquets menerima panggilan pertama oleh pasukan kebangaan Sepanyol untuk perlawanan persahabatan menentang England. Beliau akhirnya membuat debut untuk La Furia Roja pada 1 April 2009, pada perlawanan kelayakan Piala Dunia FIFA 2010 menentang Turki, Sepanyol menang 2-1._NEWLINE_Busquets dipilih oleh pengurus Vicente del Bosque untuk saingan Piala Dunia FIFA 2010 di Afrika Selatan. Beliau bermain kesemua perlawanan dan minit pada kejohanan itu kecuali 30 minit terakhir ketika tewas 1-0 kepada Switzerland pada peringkat kumpulan._NEWLINE_Pada 8 September 2014, Busquets menjaringkan gol antarabangsa pertamanya ketika menang 5-1 ke atas Macedonia pada perlawanan kelayakan Euro 2016.'